CELEX: 62008CA0447
Language: sl
Date: 2010-07-08 00:00:00
Title: Združeni zadevi C-447/08 in C-448/08: Sodba Sodišča (četrti senat) z dne 8. julija 2010 (predlog za sprejetje predhodne odločbe Svea hovrätt – Švedska) – kazenski postopek zoper Otta Sjöberga (C-447/08), Andersa Gerdina (C-448/08) (Svoboda opravljanja storitev — Igre na srečo — Izvajanje iger na srečo po spletu — Promoviranje iger, organiziranih v drugih državah članicah — Dejavnosti, pridržane javnim subjektom oziroma subjektom nepridobitne narave — Kazenske sankcije)

28.8.2010   
            
            
               SL
            
            
               Uradni list Evropske unije
            
            
               C 234/8
            
         Sodba Sodišča (četrti senat) z dne 8. julija 2010 (predlog za sprejetje predhodne odločbe Svea hovrätt – Švedska) – kazenski postopek zoper Otta Sjöberga (C-447/08), Andersa Gerdina (C-448/08)
   (Združeni zadevi C-447/08 in C-448/08) (1)
   
   (Svoboda opravljanja storitev - Igre na srečo - Izvajanje iger na srečo po spletu - Promoviranje iger, organiziranih v drugih državah članicah - Dejavnosti, pridržane javnim subjektom oziroma subjektom nepridobitne narave - Kazenske sankcije)
   2010/C 234/12
   Jezik postopka: švedščina
   
      Predložitveno sodišče
   
   Svea hovrätt
   
      Stranki v postopku v glavni stvari
   
   Otto Sjöberg (C-447/08), Anders Gerdin (C-448/08)
   
      Predmet
   
   Predlog za sprejetje predhodne odločbe – Svea Hovrätt – Razlaga členov 12, 43, 49 in 54 ES – Nacionalna zakonodaja, ki s kazenskimi sankcijami prepoveduje promoviranje sodelovanja pri loteriji le če je ta organizirana v drugi državi članici.
   
      Izrek
   
   
               1.
            
            
               Člen 49 ES je treba razlagati tako, da ne nasprotuje predpisom države članice, kakršni so obravnavani v postopkih v glavni stvari, ki prepovedujejo oglaševanje – namenjeno prebivalcem te države – iger na srečo, ki jih zasebni gospodarski subjekti s pridobitnim namenom organizirajo v drugih državah članicah.
            
         
               2.
            
            
               Člen 49 ES je treba razlagati tako, da nasprotuje predpisom države članice, ki določajo, da za igre na srečo velja sistem izključnih pravic in da se za promoviranje teh iger, organiziranih v drugi državi članici, naloži strožja sankcija kot za promoviranje tistih, ki se brez dovoljenja organizirajo na nacionalnem ozemlju. Predložitveno sodišče mora preučiti, ali gre za tak primer pri nacionalnih predpisih, obravnavanih v postopkih v glavni stvari.
            
         
      (1)  UL C 327, 20.12.2008.